See "isiklik"  suhe blogipidajaga on väga huvitava kujunemismehhanismiga ning selle arengut endas on põnev jälgida. Nagu üldse elus oma hinnangute ja suhete arengu ajalugu. Üks näide siia juurde. Kui ma blogi esimesel aastal olin üsna vaimustunud sellisest kirjutajast nagu Ramloff, siis pika peale muutus ta minu jaoks liiga üksluiseks ja veidi igavakski. Kui ta vahepeal "lukus" oli, siis kustutasin ta siit, enda blogirealt ära ning teda hiljem pisteliselt lugedes pole leidnud ühtegi põhjust, miks teda siia tagasi tuua. Ta pole enam nii oluline, et tal pidevalt silma peal tahaks hoida.